**ROMÂNIA**

**JUDEŢUL CLUJ**

**CONSILIUL JUDEŢEAN**

 **H O T Ă R Â R E**

**privind aprobarea prețului de cumpărare al imobilului-teren-**

**înscris în Cartea funciară nr. 59076 Apahida, stabilit în urma negocierii**

 Consiliul Judeţean Cluj întrunit în şedinţă ordinară;

Având în vedere Referatul de aprobare nr. 4387/2020 la Proiectul de hotărâre înregistrat cu nr. 38 din 10.02.2020 privind aprobarea prețului de cumpărare al imobilului -teren- înscris în CF nr. 59076 Apahida, stabilit în urma negocierii, propus de Preşedintele Consiliului Judeţean Cluj, domnul Alin Tișe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 4387/2020 şi de Avizul cu nr. 4387 din 12.02.2020 adoptat de Comisia de specialitate nr. 2;

 Ținând seama de prevederile:

* Hotărârii Consiliului Județean Cluj nr. 21/2019 privind inițierea demersurilor necesare în vederea achiziționării imobilului situat în extravilanul localității Dezmir, Comuna Apahida, în suprafață de 2.369 mp, înscris în C.F. nr. 59076 Apahida cu numărul cadastral 59076;
* Hotărârii Consiliului Județean Cluj nr. 88/2019 privind însușirea Raportului de evaluare al imobilului-teren în suprafață de 2.369 mp, situat în extravilanul localității Dezmir, Comuna Apahida, Județul Cluj;
* Hotărârii Consiliului Județean Cluj nr. 99/2018 pentru aprobarea Procedurii privind achiziția de bunuri imobile în domeniul public sau privat al Județului Cluj, cu modificările ulterioare;

 Luând în considerare dispozițiile:

* art. 173 alin. (1) lit. c) și art. 287 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 858 - 870, ale art. 884 și ale art. 885 din Legea privind Codul civil nr. 287/2009, republicată, cu modificările şi completările ulterioare;
* Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 4 alin. (1) din Legea nr. 17/2014 privind unele măsuri de reglementare a vânzării-cumpărării terenurilor agricole situate în extravilan și de modificare a Legii nr. 268/2001 privind privatizarea societăților comerciale ce dețin în administrare terenuri proprietate publică și privată a statului cu destinație agricolă și înființarea Agenției Domeniilor Statului, cu modificările și completările ulterioare;
* art. 20 alin. (1) lit. e) și i) din Legea privind finanțele publice locale nr. 273/2006, cu modificările și completările ulterioare,

 Fiind îndeplinite prevederile cuprinse la art. 182 alin. (4) coroborate cu ale art. 136 și art. 139 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

 În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă cumpărarea imobilului-teren- în suprafață de 2.369 mp, situat în extravilanul localității Dezmir, Comuna Apahida, înscris în Cartea funciară nr. 59076 Apahida cu nr. cadastral 59076, la prețul de 160.758 lei, rezultat în urma negocierii cu proprietarul acestuia.

**Art. 2.** Se mandatează Președintele Consiliului Județean Cluj, Alin Păunel Tișe, ca pentru și în numele Județului Cluj, să semneze contractul de vânzare-cumpărare în formă autentică, având ca obiect imobilul menționat la art. 1.

**Art. 3.** Se aprobă plata de către Județul Cluj a cheltuielilor ocazionate de încheierea contractului de vânzare-cumpărare în formă autentică a imobilului prevăzut la art. 1, precum și a taxelor aferente înscrierii în cartea funciară a dreptului de proprietate asupra acestuia.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanțe, Resurse Umane; Direcția Juridică; Direcția Dezvoltare și Investiții și Direcția de Administrare a Domeniului Public și Privat al Județului Cluj.

**Art. 5.** Prezenta hotărâre se comunică prin intermediul secretarului general al judeţului, în termenul prevăzut de lege, Direcției Generale Buget-Finanțe, Resurse Umane; Direcției Juridice; Direcției dezvoltare și Investiții; Direcției de Administrare a Domeniului Public și Privat al Județului Cluj; doamnei Cîmpean Maria-Monica, precum şi Prefectului Judeţului Cluj şi se aduce la cunoştinţa publică prin afişarea la sediul Consiliului Judeţean Cluj şi pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE**  **SECRETAR GENERAL AL JUDEŢULUI,**

 **Alin Tişe Simona Gaci**

**Nr. 40 din 20 februarie 2020**

*Prezenta hotărâre a fost adoptată cu 32 voturi “pentru” și 4 consilieri județeni nu au votat, fiind astfel respectate prevederile legale privind majoritatea de voturi necesară. Din totalul celor 36 de consilieri judeţeni în funcţie și-au înregistrat prezența la ședință toți consilieri județeni în funcție.*